
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН
"ЧӐВАШ РЕСПУБЛИКИНЧЕ АДМИНИСТРАТИВЛӐ ПРАВӐНА ПӐСНИСЕМ ҪИНЧЕН" САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2026 ҫулхи ҫӗртме уйӑхӗн 19-мӗшӗнче
йышӑннӑ

1 статья
Чӑваш Республикин "Чӑваш Республикинче административлӑ правӑна пӑснисем ҫинчен" 2003 ҫулхи утӑ уйӑхӗн 23-мӗшӗнчи 22 №-лӗ саккунне (Чӑваш Республикин Патшалӑх Канашӗн ведомоҫӗсем, 2003, 55 №; 2005, 62, 64, 65 №-сем; 2006, 69, 72 №-сем; 2007, 73, 74 №-сем; 2008, 75, 77, 78 №-сем; 2009, 81, 82 №-сем; 2010, 84, 86 №-сем; 2011, 88–91 №-сем; 2012, 92 (I том), 94, 96 №-cем; Чӑваш Республикин Саккунӗсен пуххи, 2013, 7, 12 №-сем; 2014, 3, 6, 9, 11, 12 №-сем; 2015, 6, 10 №-сем; 2016, 3, 4, 10, 11 №-сем; 2017, 2–4, 7, 11 №-сем; "Республика" хаҫат, 2017, раштав уйӑхӗн 27-мӗшӗ; 2018, нарӑс уйӑхӗн 21-мӗшӗ, ҫу уйӑхӗн 8-мӗшӗ, ҫӗртме уйӑхӗн 27-мӗшӗ, раштав уйӑхӗн 5-мӗшӗ, раштав уйӑхӗн 26-мӗшӗ; 2019, нарӑс уйӑхӗн 20-мӗшӗ, утӑ уйӑхӗн 17-мӗшӗ; 2020, пуш уйӑхӗн 4-мӗшӗ, пуш уйӑхӗн 25-мӗшӗ, ҫӗртме уйӑхӗн 3-мӗшӗ, авӑн уйӑхӗн 30-мӗшӗ, юпа уйӑхӗн 28-мӗшӗ; 2021, утӑ уйӑхӗн 1-мӗшӗ, юпа уйӑхӗн 27-мӗшӗ, раштав уйӑхӗн 2-мӗшӗ, раштав уйӑхӗн 29-мӗшӗ; 2022, утӑ уйӑхӗн 13-мӗшӗ, юпа уйӑхӗн 5-мӗшӗ, раштав уйӑхӗн 22-мӗшӗ; "право21.рф" сеть кӑларӑмӗ, 2023, нарӑс уйӑхӗн 22-мӗшӗ, 0000000000000761 №; "Республика" хаҫат, 2023, ака уйӑхӗн 26-мӗшӗ, утӑ уйӑхӗн 19-мӗшӗ, раштав уйӑхӗн 13-мӗшӗ; 2024, ака уйӑхӗн 10-мӗшӗ, ҫу уйӑхӗн 
3-мӗшӗ; 2025, нарӑс уйӑхӗн 26-мӗшӗ, ҫу уйӑхӗн 14-мӗшӗ, утӑ уйӑхӗн 16-мӗшӗ, юпа уйӑхӗн 1-мӗшӗ, раштав уйӑхӗн 10-мӗшӗ) ҫакӑн пек улшӑнусем кӗртес:
1)	III сыпӑка ҫакӑн пек ҫырса 1011 статья хушса хурас:
"1011 статья.	Ҫӗр ӗҫӗсене тунӑ чухне сиенленнӗ тирпей-илем элеменчӗсене юсаса ҫӗнетмелли сроксене пӑсни 

Чӑваш Республикинче вырӑнти хӑй тытӑмлӑх органӗсен муниципаллӑ нормативлӑ право акчӗсемпе палӑртнӑ тата ҫӗр ӗҫӗсене тума ирӗк паракан документсенче пӑхса хӑварнӑ ҫӗр ӗҫӗсене тунӑ чухне сиенленнӗ тирпей-илем элеменчӗсене юсаса ҫӗнетмелли сроксене пӑснӑшӑн, енчен те асӑннӑ ӗҫсем (ӗҫлеменни) Раҫҫей Федерацийӗн Административлӑ правӑна пӑснисем ҫинчен калакан кодексӗпе пӑхса хӑварнӑ административлӑ правӑна пӑснисен сӑлтавӗсем пулмасан, –
граждансене асӑрхаттараҫҫӗ е пӗр пин тенкӗрен пуҫласа икӗ пин тенкӗ таран административлӑ штраф тӳлеттереҫҫӗ; должноҫри ҫынсене – тӑватӑ пин тенкӗрен пуҫласа вунӑ пин тенкӗ таран; юридически сӑпатсене вунӑ пин тенкӗрен пуҫласа хӗрӗх пин тенкӗ таран административлӑ штраф тӳлеттереҫҫӗ.";
2) 33 статьян 2-мӗш пайӗн "в" пунктӗнче:
а) пӗрремӗш абзаца "1010," цифрӑсем хыҫҫӑн "1011," цифрӑсем хушса хурас;
ӑ) пиллӗкмӗш абзаца "1010," цифрӑсем хыҫҫӑн "1011," цифрӑсем хушса хурас;
3) 34 статьян 2-мӗш пайӗн пӗрремӗш абзацне "1010," цифрӑсем хыҫҫӑн "1011," цифрӑсем хушса хурас.

2 статья
Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вӑтӑр кун иртсен вӑя кӗрет.

	Чӑваш Республикин
Пуҫлӑхӗ
	
О. Николаев

